ร้านอาหารตามสั่งราคาสมเหตุสมผลย่านสยามสแควร์ ร้านนี้มาไม่อยากตั้งอยู่ด้านหลังสยามสแควร์วันฝั่งตรงข้ามเลย

บรรยากาศร้าน (3.75/5) :: ร้านมี 2 ชั้น มีโต๊ะมากเพียงพอรองรับไม่ว่าจะมามากมาน้อย ร้านติดแอร์เย็นสบาย นั่งกินชิลๆ

บริการ (3.5/5) :: รวดเร็วดี แต่อาจมีช้าบ้าง เวลาคนเยอะๆอาจต้องเตือนพนักงานหน่อยว่าลืมออเดอร์หรือป่าว

อาหาร (3/5) ::
ยำวุ้นเส้น : รสชาติธรรมดา ออกหวานๆเปรี้ยวๆหน่อยๆ จานนี้เฉยๆ มาตรฐานยำวุ้นเส้นทั่วไป
ต้มยำกุ้ง : สั่งมาเป็นชาม 120 บาท ถ้าเป็นหม้อ 195 บาท กุ้งให้เยอะมาก ราวๆเกือบ 10 ตัว ต้มยำไม่เผ็ดมาก รสออกไปทางเปรี้ยว ไม่ค่อยมันเท่าไร รสกลางๆเหมือนกัน
น้ำตกคอหมูย่าง : คอหมูย่างแอบเหนียว รสหนักไปทางเค็ม เมนูนี้ก็ไม่เผ็ดมากคนกินเผ็ดไม่เก่งก็พอทานได้ครับ
** ไก่ผัดเม็ดมะม่วง : อันนี้อร่อยครับ ไก่หอมมาก มีผัดกับเม็ดมะม่วงหิมพานต์ และมีเห็ดฟางด้วย เสริมรสชาติอีกเมนูนี้แนะนำครับ ติดแค่ว่ามันไปหน่อย

ราคาและความคุ้มค่า (3/5) ::
สำหรับในย่านนี้ถือว่าราคาสมเหตุสมผลและไม่แพงเกินไป ราคากับอาหารรับได้ครับ

สรุป :: เป็นร้านอาหารตามสั่งย่านสยามที่เป็นตัวเลือกอันดับต้นๆเวลาคิดอะไรไม่ออก อาหารรสชาติอยู่ในเกณฑ์ดี ราคาไม่แพงมาก